Актывізацыя пазнавальнай дзейнасці вучняў на ўроках беларускай мовы і літаратуры праз выкарыстанне інфармацыйна камунікатыўных тэхналогій

Грышчык Таццяна Леанідаўна,

настаўнік беларускай мовы і літаратуры

вышэйшай кваліфікацыйнай катэгорыі

 “Сярэдняя школа №2 г.Валожына”

 Вывучэнне і захаванне роднай мовы нас, настаўнікаў беларускай мовы і літаратуры, хвалюе асабліва востра. Мы прыкладаем ўсе намаганні, каб зацікавіць, захапіць дзяцей сваімі прадметамі.

 Мне заўсёды было цікава рабіць свае ўрокі прадуктыўнымі, сучаснымі, каб школьнікам хацелася не толькі атрымліваць прапанаваныя ім веды, але каб яны і самі вучыліся іх здабываць. Я імкнуся быць на роўных са сваімі вучнямі ў сферы карыстання камп’ютарных тэхналогій, бо на дадзены момант падлеткі больш дасканала валодуюць гаджэтамі. Такім чынам, заўважаем, што неабходна выкарыстоўваць увесь свой вопыт, каб ствараць у сваёй дзейнасці ўмовы для праяўлення пазнавальных і камунікатыўных патрэб вучняў. Пошук эфектыўных методык прывёў мяне да інфармацыйна камунікатыўных тэхналогій (ІКТ).

 У ходзе маёй работы я заўважыла, што калі я праводжу ўрокі з

выкарыстаннем ІКТ, класы больш зацікаўлены ў падрыхтоўцы да ўрокаў,

паказчыкі ведаў у такіх класах больш высокія. Таму я лічу, што сучасны ўрок

беларускай мовы і літаратуры немагчымы зараз без камп’ютарных тэхналогій, якія дапамагаюць уключыць падлеткаў у пазнавальную дзейнасць на ўроку, павысіць якасць навучання. Яны яшчэ дапамагаюць выхоўваць вучня, які мае асабістую пазіцыю і можа граматна выкладаць свае думкі.

Камп’ютарныя тэхналогіі навучання – гэта сукупнасць метадаў, прыёмаў,

спосабу стварэння ўмоў для работы настаўнікаў на аснове камп’ютарнай

тэхнікі, сродкаў тэлекамунікацыйнай сувязі і інтэрактыўнага праграмнага

прадукту, якія мадэліруюць частку функцый педагога па прадстаўленні,

перадачы і зборы інфармацыі, арганізацыі кантролю і кіравання пазнавальнай

дзейнасцю. Інакш кажучы, камп’ютарныя тэхналогіі (КТ) навучання – гэта

працэсы падрыхтоўкі і перадачы інфармацыі навучэнцу, сродкам здзяйснення якіх з’яўляецца камп’ютар .

 Мультымедыйная прэзентацыя – адзін з эфектыўных сродкаў пры

арганізацыі навучання. Як тэрмін, мультымедыя – гэта аб’яднанне ў адным

дакуменце гукавой музычнай відэаінфармацыі з мэтай імітацыі ўздзеяння

рэальнага свету на органы пачуцця]. Адпаведна, тэхналогія мультымедыя – інтэрактыўная тэхналогія, якая забяспечвае работу змалюнкамі, відэапаказам, анімацыяй, тэкстам і гукавым радам. І на самой справе, дзякуючы выкарыстанню мультымедыйных сродкаў на ўроку,вучань мае магчымасць успрымаць неабходную інфармацыю адначасова некалькімі органамі пачуццяў, а не паслядоўна, як гэта адбываецца пры традыцыйным выкладанні. Яшчэ К.Д. Ушынскі заўважыў: “Дзіцячая прырода патрабуе нагляднасці”.

 Падчас урокаў літаратуры я часцей за ўсё выкарыстоўваю прэзентацыі,

бо яны даюць магчымасць скампанаваць навучальны матэрыял, зыходзячы з

асаблівасцяў пэўнага класа, тэмы. Інфармацыя падаецца ўпарадкавана,

сістэматызавана.

 Практыкую правядзенне ўрокаў-даследаванняў, на якіх вучні самастойна ў ходзе даследчай дзейнасці здабываюць веды. Напрыклад, пры вывучэнні біяграфіі таго ці іншага пісьменніка падлеткі самі даследуюць жыццѐвы і творчы шлях пісьменніка, рыхтуюць мультымедыйную прэзентацыю і потым на ўроку абараняюць сваю даследчую работу.

Прэзентацыя з’яўляецца такой формай работы, дзе вучню неабходна

ўмець сістэматызаваць і абагульняць інфармацыю. Акрамя таго, добрая

прэзентацыя патрабуе і адпаведнага афармлення, а значыць стварэнне

прэзентацый навучэнцамі спрыяе выхаванню пачуцця густу. Так, мы можам

меркаваць: работа навучэнцаў з презентацыяй садзейнічае таму, што іх

дзейнасць становіцца больш пошукавай. Такім чынам, у вучняў павышаецца

пазнавальная цікавасць да вывучэння прадмета. Зразумела, што ІКТ не могуць цалкам замяніць чытанне твораў, вывучэнне тэарэтычных аспектаў літаратуры, жывога слова настаўніка. Тым не менш выкарыстанне новых ІКТ у разумных межах павышае ступень пазнавальнай дзейнасці вучняў і ўзровень засваення вучэбнага матэрыялу навучэнцамі.. Забяспечвае доступ да розных даведачных матэрыялаў, электронных бібліятэк, іншых інфармацыйных рэсурсаў.

 На этапе вывучэння новага матэрыялу па беларускай мове я каардыную, накіроўваю, арганізую вучэбны працэс. Тэарэтычны матэрыял параграфа можна прадставіць у выглядзе схем, табліц. Візуальная інфармацыя, самастойнае складанне схемы або запаўненне табліцы фарміруе ўменне навучэнцаў аналізаваць, выдзяляць істотнае, абагульняць, лаканічна выкладаць свае думкі. Развіваюцца слыхавая, зрокавая і маторная віды памяці. На этапе замацавання новага матэрыялу я арганізую ўнутрыкласную

групавую дыферэнцыяцыю. Звычайна клас падзяляю на тры групы:

1) вучні з нізкай паспяховасцю, не ўпэўненыя ў сваіх ведах, якія не

ўмеюць іх прымяняць;

2) вучні з сярэдняй і добрай паспяховасцю, якія здольныя асэнсаваць

сувязі паміж паняццямі і якія маюць навыкі самастойнай работы;

3) вучні, якія ўмеюць абагульняць, выдзяляць істотнае, адшукваць

нешаблоннае, рацыянальнае рашэнне.

Кожная група працуе па сваім варыянце. З вучнямі першай групы

займаюся сама, а вучні другой і трэцяй групы, спраўляючыся з асноўным

заданнем, атрымліваюць права выканаць практыкаванне з дапамогай

камп’ютарнага трэнажора. Такая праца дае магчымасць дыферэнцавана

падыходзіць да кожнага вучня, стварае сітуацыі для выхавання культуры

калектыўнай вучэбнай дзейнасці.

 На этапе кантролю ведаў, уменняў і навыкаў выкарыстоўваю розныя

формы кантролю: тэсты, самакантроль, узаемакантроль. Але перавагу аддаю

камп’ютарнаму кантролю ведаў. Дадзены від кантролю мае істотныя перавагі ў параўнанні з традыцыйнымі. Па-першае, вучань не звязаны напрамую з

настаўнікам, ѐн працуе з машынай. Па-другое, вучань адразу атрымлівае

адзнаку камп’ютара. Хутка, аб’ектыўна, цікава. Неабходна адзначыць, што

нават слабыя вучні выконваюць тэставыя заданні значна лепш на камп’ютары.

Гэта гаворыць аб тым, што падлеткі, апынуўшыся побач з дамашнім прадметам, якім з’яўляецца камп’ютар, адчуваюць сябе больш свабодна і камфортна. Для камп’ютаргага тэсціравання я выкарыстоўваю тэсты, створаныя ў праграме My Test, а таксама Online-тэсты.

 Важным этапам урока з’яўляецца дамашняе заданне.

У якасці дамашняга задання жадаючы можа атрымаць індывідуальныя

заданні: скласці міні-прэзентацыю па тэме ўрока, крыжаванку, тэставае

заданне.

 Дадзены від работы забяспечвае магчымасці для творчага самавыяўлення вучняў.

 Лічу, што вытокі пазнавальнай актыўнасці заключаны ў правільна

арганізаваным працэсе навучання, а ўзровень пазнавальнага інтарэсу вучняў

прыкладна адпавядае ўзроўню ведаў па прадмеце. Прымяненне ІКТ становіцца адным са сродкаў павышэння эфектыўнасці працы настаўніка. Тым не менш ѐсць умовы, якія ўздзейнічаюць на рэзультатыўнасць іх прымянення.

 Станоўчыя асаблівасці работы з камп’ютарнай падтрымкай на ўроку:

* + вучань становіцца суб’ектам навучання, таму што праграма патрабуе ад яго актыўнага кіравання;
* лёгка дасягаецца ўзроўневая дыферэнцыяцыя;
* дасягаецца максімальны тэмп работы вучня, таму што кожны вучань

выконвае індывідуальнае заданне, працуючы ў сваім тэмпе;

* скарачаецца час пры выпрацоўцы тэхнічных навыкаў вучняў;
* адсочваюцца памылкі, дапушчаныя вучнем, і паўторна адпрацоўваецца
* недастаткова засвоены матэрыял;
* работа вучня ацэньваецца адразу;
* камп’ютар заўсёды аб’ектыўны ў ацэнцы вынікаў;
* настаўнік менш часу затрачвае на праверку работ;
* пры рабоце з камп’ютарам прысутнічае элемент гульні, і ў большасці дзяцей павышаецца матывацыя да пазнавальнай і вучэбнай дзейнасці.

 Адмоўныя моманты прымянення ІКТ :

 дадатковыя затраты часу настаўніка да падрыхтоўкі ўрока;

 прымяненне ІКТ у абмежаваны прамежак часу.

 Выкарыстанне камп’ютарных тэхналогій у навучанні беларускай мовы і літаратуры дазваляе дыферэнцыраваць вучэбную дзейнасць на ўроках,

актывізуе пазнавальную цікавасць вучняў, развівае іх творчыя здольнасці,

стымулюе разумовую і даследчую дзейнасць.

 Так, я маю рацыю сказаць, што актывізацыя пазнаваўчай зацікаўленасці вучняў садзейнічае эфектыўнасці і павышэнню якасці ведаў ў вучэбным працэсе.